คือว่ามีเพศสัมพันธ์กับแฟนไม่ได้ป้องกันแต่หลั่งนอก ประจำเดือนมาล่าสุดวันที่ 9 พฤษภาคม มีอาการเวียนหัว หน้ามืดร่วมด้วย แต่เวลามีประจำเดือนทุกครั้งไม่เคยมีอาการแบบนี้ พอมาวันนี้วันที่ 20 มิถุนายน ประจำเดือนยังไม่มาค่ะ แต่ตรวจดูแล้วขึ้นขีดเดียว จะท้องมั้ยค่ะ
สวัสดีค่ะ หากได้ตรวจหาการตั้งครรภ์ได้อย่างถูกต้องแล้ว และพบขึ้นเพียง 1 ขีด ก็ไม่น่ามีการตั้งครรภ์เกิดขึ้นค่ะ ดังนั้นการที่ประจำเดือนไม่มา อาจเกิดจาก1.มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย เช่น เป็นไข้หวัด ท้องเสีย เป็นต้นแนะนำให้รอประจำเดือนไปอีกซักระยะค่ะ หากยังคงไม่มา อาจลองตรวจหาการตั้งครรภ์ซ้ำ หากตรวจไม่พบ แต่ประจำเดือนไม่มานานเกิน 3 เดือน ควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ (PCOS) มีภาวะไทรอยด์ฮอร์โมนเป็นพิษ มีพังผืดในมดลูก เป็นต้น